CONVOCATÒRIA DE CONCURS DE CARTELLS SOBRE L'ÚS SALUDABLE DELS MICROONES I EL TRANSPORT SEGUR D'ALIMENTS ELABORATS - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/4670)
  + [Valencià](/va/acuerdo/4670)






Selector de idioma

Leer

* [Español](/es/acuerdo/4670)
* [Valencià](/va/acuerdo/4670)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE CONCURS DE CARTELLS SOBRE L'ÚS SALUDABLE DELS MICROONES I EL TRANSPORT SEGUR D'ALIMENTS ELABORATS[Butlletí Oficial Universitat d'Alacant](/ca/Publicacion)
==========================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE CONCURS DE CARTELLS SOBRE L'ÚS SALUDABLE DELS MICROONES I EL TRANSPORT SEGUR D'ALIMENTS ELABORATS

Data d'aprovació
:   10/04/2018

Data de publicació
:   19/04/2018

Òrgan competent
:   Vicerectora de Responsabilitat Social, Inclusió i Igualtat

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=4670.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/4670)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/4670)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE CONCURS DE CARTELLS SOBRE L'ÚS SALUDABLE DELS MICROONES I EL TRANSPORT SEGUR D'ALIMENTS ELABORATS&url=https://www.boua.ua.es/va/acuerdo/4670)

**Títol:** CONVOCATÒRIA DE CONCURS DE CARTELLS SOBRE L'ÚS SALUDABLE DELS MICROONES I EL TRANSPORT SEGUR D'ALIMENTS ELABORATS

**Secció:** CONVOCATÒRIES I CONCURSOS

**Òrgan:** Vicerectora de Responsabilitat Social, Inclusió i Igualtat

**Data d'aprovació:** dimarts, 10 d'abril de 2018

CONVOCATÒRIA DE CONCURS DE CARTELLS SOBRE L’ÚS SALUDABLE DELS MICROONES I EL TRANSPORT SEGUR D'ALIMENTS ELABORATS

OBJECTE

El Pla Estratègic de la Universitat d'Alacant recull el desenvolupament del projecte Universitat Saludable, que es defineix com un programa dinàmic en el qual s'incentiven i es fan visibles hàbits saludables per a la comunitat universitària a partir dels actius saludables amb què compta la nostra universitat. Per actius de salut s'entén qualsevol factor, recurs o servei que millora la capacitat de les persones, grups, comunitats i institucions per a protegir i mantenir la salut i el benestar i que els ajuda a reduir les desigualtats en salut.

Dins d'aquest marc d'actuació s’inclou l'objectiu de fomentar l'auto-responsabilitat en salut amb informació precisa i veraç com a via per a modificar favorablement els perfils de riscos, especialment en el col·lectiu d'estudiants que, en termes general s, es troba en una etapa de la vida en què els riscos per a la salut són percebuts com a llunyans. El pas de l’alumnat per la universitat planteja un desafiament i una oportunitat en la seua formació integral en la qual, també, aquestes estratègies contribuiran a assumir actituds que tendiran a reflectir-se en comportaments no nocius tant per al seu benestar personal com per a la societat que podran continuar estenent com a futurs professionals i ciutadans proactius de la seua salut.

En aquest context, el concurs de cartells sobre ús saludable dels microones i el transport segur d'aliments elaborats persegueix, d'una banda, fomentar la innovació i la creativitat en el nostre alumnat amb la creació de missatges directes i fiables sobre la salut, i, d'altra banda, busca sensibilitzar la comunitat universitària sobre l'ús de recipients aptes per a l'escalfament d'aliments en els microones i com traslladar de forma segura aliments cuinats de casa a la universitat.

El concurs de cartells el convoca el Vicerectorat de Responsabilitat Social, Inclusió i Igualtat i compta amb la col·laboració del Comitè de Seguretat i Salut i del Consell d'Estudiants de la Universitat d'Alacant. Aquest concurs s'inscriu en l'agenda d'activitats que es desenvolupen des del projecte Universitat Saludable i, en concret, en la campanya de difusió Alimentació saludable: menjar amb seguretat en la UA.

PARTICIPANTS

Podrà participar en el concurs de cartells sobre “l’ús saludable dels microones” i “el transport segur d'aliments elaborats”, l'alumnat matriculat el curs 2017-2018 en estudis de grau, postgrau o títols propis de la Universitat d'Alacant.

La participació serà individual i es podrà presentar-hi un màxim de dos cartells.

REQUISITS DELS CARTELLS

Els cartells que es presenten a concurs:

1. Hauran d'ajustar-se a les bases d'aquesta convocatòria i complir les condicions tècniques que s’hi estableixen.

2. Hauran de ser originals i inèdits.

3. El contingut informatiu, si és textual, podrà ser redactat en castellà o en valencià.

4. Les obres es presentaran en color i no excediran els 15 Mb.

5. Les propostes es presentaran en format vectorial (.ai o .eps) o en format digital (.jpg o .tiff) amb una resolució de 300 ppp i una grandària mínima de A 3 a màxima de 35 x 50 cm.

TEMÀTICA I CRITERIS DE VALORACIÓ

La temàtica dels cartells haurà d’estar orientada a la sensibilització de la comunitat universitària sobre l'ocupació de recipients aptes per a l'escalfament d'aliments en els microones i com traslladar de forma segura aliments cuinats. També podran tractar, entre altres, els aspectes següents:

- La identificació de recipients aptes per a microones.

- Materials aptes per als recipients emprats per a escalfament en microones, les diferències amb els d’ús exclusiu per a conservar o congelar.

- Precaucions amb els microones situats en llocs públics mentre estan funcionant.

- Característiques dels contenidors segurs per al trasllat d'aliments elaborats.

- Temperatura de conservació dels aliments durant el trasllat.

- Altres indicacions sobre seguretat alimentària relacionades amb microones.

Els criteris de selecció de les obres guanyadores seran creativitat, innovació, impacte, disseny, llenguatge igualitari i adaptabilitat a diferents suports.

TERMINI DE PRESENTACIÓ

1. El termini de presentació de cartells comença el dia de la publicació del concurs en el BOUA i acaba el 31 de maig de 2018 (23.59 h).

2. Els cartells, com també la fitxa d'inscripció, hauran d'enviar-se a través del següent [formulari en línia](https://cvnet.cpd.ua.es/uaCuestionarios/preguntas.aspx?idcuestionario=19318&idioma=ca#/probar/valenciano).

És necessari emplenar una sol·licitud per cada cartell presentat.

3. Les persones participants accepten el tractament de les dades personals necessàries per a la gestió del concurs.

DESENVOLUPAMENT DEL CONCURS

1. El Vicerectorat de Responsabilitat Social, Inclusió i Igualtat nomenarà una comissió que estarà formada per les persones següents:

- Una o un representant del grup de treball de Nutrició del Comitè de Seguretat i Salut de la UA.

- Una o un representant de la Unitat de Comunicació o de l'Àrea de Projectes Institucionals de l'Oficina del Rector.

- Una o un representant del Consell d'Estudiants.

- La directora d'Universitat Saludable.

- La vicerectora de Responsabilitat Social, Inclusió i Igualtat, que actuarà com a presidenta de la comissió , o la persona en qui delegue.

2. La comissió del concurs, després de veure tots els cartells admesos a concurs, els valorarà i publicarà la resolució.

3. Una vegada resolt el concurs, el Vicerectorat de Responsabilitat Social, Inclusió i Igualtat comprovarà l'acreditació de les dades facilitades en la inscripció en el concurs i es farà efectiva l'adjudicació dels premis després de la comprovació d'aquestes dades.

4. Universitat Saludable publicarà en la seua pàgina web

<https://web.ua.es/va/universidad-saludable/inici.html>

els cartells premiats. Les autores i els autors dels cartells hauran de contactar, en el termini de 72 hores, amb Universitat Saludable

([u.pzeyookdj@hq.se](mailto:v.gneibucjm@qq.gx))

per a identificar-se i acceptar expressament el premi. Si una vegada transcorregut eixe temps no hi haguera resposta, s'entendrà que es renuncia al premi.

PREMIS

1. S'estableixen tres premis:

- El primer premi consistirà en un pagament de 250 €.

- El segon premi consistirà en un pagament de 150 €.

- El tercer premi consistirà en un pagament de 100 €.

2. Els premis poden quedar deserts si la comissió ho decideix així.

3. El lliurament dels premis es podrà realitzar en un acte públic emmarcat en l'agenda d'activitats que la UA programa en les jornades de Benvinguda a la UA, curs 2018-2019 en el mes de setembre. Les persones guanyadores hauran d'assistir-hi personalment, o per mitjà d'un o una representant en cas de resultar impossible l’assistència.

QÜESTIONS GENERAL S

1. La comissió del concurs es reserva el dret d'excloure els cartells el contingut dels quals siga violent, sexista, racista o vulnere algun dret fonamental de les persones.

2. Les persones que hi participen es responsabilitzen que no hi haja drets a terceres persones per l'ús d'imatges o de missatges en el cartell presentat, ni cap reclamació per drets d'imatge de les persones que hi puguen aparèixer, com també que els cartells presentats no estiguen sotmesos a cap reclamació legal i es troben dins dels termes establits per la Llei de propietat intel·lectual. L'organització queda eximida de qualsevol tipus de responsabilitat.

3. La propietat del cartell premiat serà cedida a la Universitat d'Alacant, la qual es reserva tots els drets de propietat i ús de les propostes premiades. La cessió serà exercida sempre amb el reconeixement de la condició d'autor o autora, excepte manifestació en contra.

4. La Universitat d'Alacant es reserva el dret de reproducció mitjançant els formats i a través dels mitjans que considere oportuns, el dret de retocar el cartell guanyador a fi d'optimitzar-lo per a la posterior impressió, d'adaptar el cartell quan les característiques del material o l'objecte sobre el qual serà reproduït no permeten fer-ho de manera completa, o també de fer ús per separat dels elements del cartell.

5. Universitat Saludable no es fa responsable de la roïna recepció o no-recepció dels materials.

6. La participació en el concurs implica l'acceptació plena de les bases.

MARC LEGAL I PRESSUPOSTARI

La dotació màxima per a aquesta convocatòria és de 500 € i es troba consignada en la clau orgànica 67.60.8M.81.14 del Vicerectorat de Responsabilitat Social, Inclusió i Igualtat. L'execució d'aquesta dotació està supeditada a la disponibilitat de liquiditat de la UA.

La subvenció assignada a cada ajuda s'ajustarà a allò que estableix la Llei 38/2003, de 17 de novembre, general de subvencions; les regulacions, els requisits i els terminis establits per les normes de funcionament intern de la UA i allò que aquesta convocatòria estableix.

L'incompliment per part de les beneficiàries i els beneficiaris de les obligacions assenyalades en aquesta convocatòria podrà donar lloc a la revocació del premi.

CONFIDENCIALITAT

Les dades de caràcter personal que es recapten formaran part del fitxer de la Universitat d'Alacant. La persona responsable dels fitxers és el gerent de la Universitat d'Alacant. Els drets d'accés, rectificació, cancel·lació i oposició al tractament de les dades es podran exercir davant la Gerència de la Universitat mitjançant una sol·licitud amb fotocòpia del document d'identitat presentada en el Registre General de la Universitat d'Alacant o a través dels mitjans que estableix l'art. 16 de la Llei 39/2015, d'1 d'octubre.

Les dades personals recollides no seran cedides a cap altra unitat de la UA o empresa, administració o organisme.

Alacant, 10 d’abril de 2018

Vicerectora de Responsabilidad Social, Inclusió i Igualtat

María José Rodríguez Jaume





[Carretera Sant Vicent del Raspeig s/n  
03013 Sant Vicent del Raspeig - Alacant  
 Tel. 13 305 9643 - Fax 83 401 2283](https://www.google.es/maps/@83.809739,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12555&trk=tyah&trkInfo=tarId%7F5910929492607%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)